Diari Oficial de la Generalitat Valenciana


Sumari del DOGV 7085, del 08-08-2013 (2013/7750)

RESOLUCIÓ de 17 de juliol de 2013, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2013 un règim de primes, finançades per FEADER, per a la posada en valor de la biomassa forestal residual en terrenys forestals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7750


Data del document
:   17-07-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 17 de juliol de 2013, del director de l'Agència Valenciana de Foment i Garantia Agrària (AVFGA), per la qual es convoquen per a l'any 2013 un règim de primes, finançades per FEADER, per a la posada en valor de la biomassa forestal residual en terrenys forestals de la Comunitat Valenciana. [2013/7750]  
Atés el que disposa l'article 23.2 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions, i el termini de presentació de sol·licituds, i l'article 47.11 del Decret legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, que exigix la publicació de les línies de subvenció que financen l'import global màxim destinat a les subvencions públiques.  
  
Vista l'Orde 1/2013, de 14 de gener, de la Conselleria d'Infraestructures, Territori i Medi Ambient, per la qual s'aproven les bases reguladores d'un règim de primes per a la posada en valor de la biomassa forestal residual en terrenys forestals de la Comunitat Valenciana (DOCV 6947, 21.01.2013).  
D'acord amb l'article 2.2 de la mencionada Orde 1/2013, de 14 de gener, que preveu que per a cada exercici es convoquen, mitjançant una resolució del director de l'Agència Valenciana de Foment i Garantia Agrària i es publiquen en el Diari Oficial de la Comunitat Valenciana, les convocatòries anuals, junt amb l'import global màxim que finance el règim de primes en funció de les disponibilitats pressupostàries anuals.  
  
Atés que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària.  
En virtut de les facultats que em conferix l'article 47.3 del text refós de la Llei d'Hisenda Pública de la Generalitat, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), resolc:  
  
Primer. Objecte i àmbit  
Convocar per a l'exercici 2013 un règim de primes per a la posada en valor de la biomassa forestal residual en terrenys forestals de la Comunitat Valenciana, enquadrades en la mesura 226 «Recuperació del potencial forestal i implantació de mesures preventives» de l'Eix 2 «Millora del medi ambient i de l'entorn rural», de les ajudes al Desenrotllament Rural que finança el Fons Europeu del Desenrotllament Rural (FEADER), establit en el Reglament (CE) núm. 1.698/2005, en l'àmbit territorial de la Comunitat Valenciana, i incloses en la mesura i eix esmentats del Programa de Desenrotllament Rural de la Comunitat Valenciana 2007-2013, gestionades per la Direcció General de Medi Natural de la Conselleria d'Infraestructures, Territori i Medi Ambient.  
  
Segon. Finançament de les ajudes  
1. El règim de primes regulat en la present convocatòria està cofinançat pel FEADER, pel Ministeri d'Agricultura, Alimentació i Medi Ambient i per la Generalitat, en els percentatges que es determinen en el Pla Financer vigent del Programa de Desenrotllament Rural de la Comunitat Valenciana 2007-2013.  
2. La dotació pressupostària es farà amb càrrec a la línia pressupostària corresponent al capítol VII de l'Agència Valenciana de Foment i Garantia Agrària, línia SE833000, fins a un import global màxim de 910.000,00 euros per a l'exercici 2013.   
  
Tercer. Termini de presentació i model de sol·licitud  
1. El termini de presentació de les sol·licituds per a l'exercici 2013 serà d'un mes a comptar de l'endemà de la publicació de la present resolució en el Diari Oficial de la Comunitat Valenciana.  
2. Els models de sol·licitud i la documentació que els acompanya són els que apareixen en l'annex d'esta resolució.  
Quart. Autoritat que resol  
Les sol·licituds seran resoltes pel director general de Medi Natural, segons Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació (DOCV 6809, 03.07.2012).  
  
Quint. Publicació d'informació sobre els beneficiaris  
S'informa que, de conformitat amb l'article 4 del Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) núm. 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els reglaments esmentats i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.   
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i autorització expressa a l'AVFGA per a la recollida, incorporació als respectius fitxers i el tractament de les dades personals esmentades, així com per a la seua conservació durant els terminis previstos en les disposicions aplicables.  
  
  
Sext. Incompatibilitat amb altres fonts de finançament  
Segons allò que s'ha indicat en l'article 70.7 del Reglament (CE) núm. 1698/2005, les despeses cofinançades pel FEADER, no seran cofinançades per mitjà de la contribució dels Fons Estructurals, del Fons de Cohesió o de qualsevol altre instrument financer comunitari. Podran cofinançar-se únicament amb càrrec a un sol eix del programa de desenrotllament rural. Quan una operació corresponga a mesures de més d'un eix, la despesa s'assignarà a l'eix dominant.  
  
Sèptim. Requisits de notificació, comunicació o exempció  
El present règim d'ajudes, notificat a la Comissió i autoritzat per esta al març de 2011, amb el número N442/2010, és compatible amb la política comunitària de competència en virtut de l'article 57.2 del Reglament (CE) núm. 1974/2006, en la seua nova redacció donada pel Reglament (CE) núm. 363/2009, segons el qual «els programes de desenrotllament rural podran incloure pagaments realitzats pels estats membres per al desenrotllament rural, exclosos de l'àmbit d'aplicació de l'article 36 del Tractat, a favor de mesures previstes en els articles 43 a 49, del Reglament (CE) núm. 1698/2005, sempre que l'ajuda estatal s'haja descrit de la manera indicada en l'annex II, punt 9.B del present Reglament».  
  
Octau. Normativa d'aplicació  
Les subvencions finançades per fons de la Unió Europea es regiran per la normativa comunitària, en primer lloc, així com per les normes nacionals de desplegament i transposició.  
La present resolució posa fi a la via administrativa i contra ella pot interposar-se potestativament recurs de reposició davant el director de l'Agència Valenciana de Foment i Garantia Agrària, en el termini d'un mes comptat des de l'endemà de la publicació, o impugnar-se directament davant els jutjats contenciosos administratius en el termini de dos mesos des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, i els articles 8.3, 25.1 i 6.1 de la Llei de la Jurisdicció Contenciosa Administrativa.  
  
  
València, 17 de juliol de 2013.- El director de l'Agència Valenciana de Foment i Garantia Agrària: Joaquín Vañó Gironés.